RAM ควัก 252 ลบ. ซื้อเพิ่มทุน EKH เข้าถือ 5% บุกโรงพยาบาลต่างจังหวัด
บอร์ด RAM ไฟเขียวควักงบ 252 ลบ. ซื้อหุ้นเพิ่มทุน EKH รวม 35 ล้านหุ้น คิดเป็นสัดส่วน 5.45% เตรียมทำรายการภายในมิ.ย.65 เดินหน้าบุกโรงพยาบาลต่างจังหวัด มั่นใจได้รับผลตอบแทนน่าพอใจ
บอร์ด RAM ไฟเขียวควักงบ 252 ลบ. ซื้อหุ้นเพิ่มทุน EKH เข้าถือ 5.45% คาดปิดจ๊อบมิ.ย.65 เดินหน้าบุกโรงพยาบาลต่างจังหวัด
26 เม.ย. 2565

บริษัท โรงพยาบาลรามคำแหง จำกัด (มหาชน) หรือ RAM ระบุว่า ตามที่ที่ประชุมคณะกรรมการบริษัท วันนี้ (26 เม.ย.2565) มีมติให้ซื้อหุ้นเพิ่มทุนของบริษัท เอกชัยการแพทย์ จำกัด (มหาชน) หรือ EKH จำนวน 35,000,000 หุ้น ในราคาหุ้นละ 7.20 บาท รวมเป็นเงิน 252 ล้านบาท คาดทำรายการภายในเดือนมิ.ย.2565 ทั้งนี้ภายหลังจากการซื้อหุ้นเพิ่มทุนดังกล่าวจะส่งผลให้ RAM ถือหุ้น EKH ในสัดส่วนร้อยละ 5.45 ของทุนจดทะเบียนและเรียกชำระแล้วของ  EKH
ทั้งนี้ RAM มีจุดประสงส์จะขยายธุรกิจการแพทย์ไปยังต่างจังหวัด ประกอบกับ EKH เป็นโรงพยาบาลเอกชนที่มีผลประกอบการที่ดีและเป็นบริษัทที่อยู่ในตลาดหลักทรัพย์แห่งประเทศไทยด้วย ทำให้ทางโรงพยาบาลมีความมั่นใจในการลงทุน และคาดว่าจะได้รับผลตอบแทนกลับคืนมาในรูปแบบเงินปันผลในอัตราที่น่าพอใจ